Source: http://ilmajoki.fi/ajankohtaista/?lang=fi&id=5074
Timestamp: 2018-03-25 04:59:39+00:00

Document:
Kunnanhallituksen kokousuutisia 11.9.2017 - Ilmajoki
KUNNANHALLITUKSEN KOKOUSUUTISIA 11.9.2017
Kokousuutiset on ennakkotiedote kunnanhallituksen kokouksen päätöksistä. Lopullinen ja käsittelyvaiheittainen pöytäkirja julkaistaan kunnan verkkosivulla välittömästi tarkastamisen jälkeen, vimeistään kokousta seuraavan viikon tiistaina.
Kunnanhallitus sai yli neljä ja puoli tuntia kestävän kokouksen alussa ajankohtaista ennustetietoa koulu- ja varhaiskasvatustilojen riittävyydestä sekä kaavoitusarkkitehdin selonteon asuntotonttirakentamisen tilanteesta kunnan alueilla.
§ 267 Kunnanhallitus hyväksyi osaltaan Hansan kauppa-alueen kehittämissuunnitelman. Suunnitelman on laatinut FCG Suunnittelu ja tekniikka Oy. Hansan Kauppa-alueen vahvuutena kehittämissuunnitelmassa nähdään mm. hyvä sijainti Ilmajoen keskustaajamassa, saavutettavuus ja näkyvyys kantatielle, vahva ankkuriyritys, kasvava markkina-alue ja kysyntä eli suuri väestöpohja ja kantatie 67:n ohikulkuliikenne.
§:t 268-273 Hyväksyttiin keskustan alueen päiväkodin rakentamiseen liittyvät sopimukset.
Rakennuttamissopimuksen urakkasummaksi tulee urakkasopimuksen mukainen 2.315.587 €. Päiväkoti rakennetaan Ala-Kuhnalan nykyisen päiväkodin läheisyyteen. Urakan on määrä olla luovutuskunnossa tilaajalle viimeistään 1.8.2018.
§ 263 Joupinkujan yksityistien perusparantamisen lisämäärärahaesitys hyväksyttiin siten, että ensisijaisesti selvitetään mahdollisuus hankkeen siirtämisestä vuodelle 2018. Ellei siirtäminen ole mahdollista lisämäärärahaesitys etenee kunnanvaltuuston päätettäväksi, missä tapauksessa lisämääräraha katettaisiin kuluvan vuoden kassavaroista.
§ 261 Vakinaistettiin puistotyöntekijöiden toimia 15.10.2017 alkaen. Henkilöt ovat toistuvasti olleet määräaikaisesti palkattuina tehtäviin.
§ 262 Mittamiehen/putkiasentajan toimi muutetaan 1.10.2017 alkaen mittamiehen toimeksi ja toimelle myönnettiin täyttämislupa.
§ 266 Kunnan ja kylätoimikuntien välisen yhteistyöryhmän jäseneksi nimettiin Pauliina Hautamäki ja varajäseneksi Harri Koskela.
§ 275 Ilmajoen Vuokratalot Oy:n hallituksen jäseniä tarkennettiin tasa-arvolain mukaisesti.
Hallitukseen valittiin : Timo Tuuri, Urpo Ämmänkoski, Vappu Kuivamäki, Markku Koskela, Harri Koskela, Juhana Lähdesmäki, Kirsi Perälä sekä varajäseniksi Simo Ojaluoma ja Johanna Reinilä.

References: § 267

§ 263

§ 261

§ 262

§ 266

§ 275